Thunderbolt and Lightfoot

***Thunderbolt and Lightfoot*** (títol orichinal en anglés, en aragonés ***Thunderbolt y Lightfoot***, estrenada en Aragón con o títol en castellano d***'Un botín de 500.000 dólares***, en aragonés ***Un botín de 500.000 dólars***) ye una cinta de cine estausunidense de cine de comedia d'acción policiaca estrenada l'anyo 1974, dirichida por Michael Cimino seguntes un guión orichinal d'él mesmo, con una banda sonora orichinal de Dee Barton, una dirección de fotografía de Frank Stanley, una producción cinematografica de Robert Daley ta la productora cinematografica The Malpaso Company y un elenco formau por Clint Eastwood, Jeff Bridges, George Kennedy, Geoffrey Lewis, Catherine Bach, Gary Busey, Jack Dodson, Gene Elman, Burton Gilliam, Roy Jenson, Claudia Lennear, Bill McKinney, Vic Tayback, Dub Taylor, Gregory Walcott, Erica Hagen, Alvin Childress, Virginia Baker, Stuart Nisbet, Irene K. Cooper, Cliff Emmich, June Fairchild, Ted Foulkes, Leslie Oliver, Mark Montgomery, Karen Lamm, Luanne Roberts y Lila Teigh, entre d'atros actors.

Lightfoot ye un chicot delincuent que roba un auto. Simultaniament, en un lugar amanau intentan asasinar a un pedricador que ye fendo misa, y fuye. En a suya fuyida, Lightfoot atropella a lo suyo perseguidor y lo leva en o suyo auto. Chuntos, roban autos, contactan con prostitutas y fuyen d'un ataque que lis fan dos hombres. Lightfoot conoix que lo suyo companyero no ye un mosen, so que John "Thunderbolt" Doherty, un conoixiu ladrón de bancos que feba servir un canyón Oerlikon 20 mm ta forzar caixas fuertes. Yera amagando-se dimpués d'haber robau un banco en Montana d'os suyos companyeros de banda, que creyen que los ha traicionau y, d'atra man, él ye la sola persona que sabe a on se troban os diners d'o robo, en una escuela d'un lugarón de Montana. Marchan enta lo lugar, ta descubrir que l'antiga escuela ha desapareixiu substituyida por una de nueva. Red Leary y Eddie Goody, os hombres que els perseguían, consiguen capturar-los, pero finalment Thunderbolt els convence de que no els ha traicionau y lis proposa fer un atro atraco, encara que els falta Dunlop, a qui Lighfoot heba atropellau. Ta financiar o robo, buscan treballo en a mesma ciudat a on se troba lo banco que quieren robar. Fan o robo pero els persigue la policía, ferindo a Eddie, a qui Red fa fuera de l'auto ta que muera. Dimpués albandona a Lightfood y Thunderbolt, pero muere atacau por un can dimpués d'un accident estando perseguiu por a policia. Thunderbolt y Lightfoot, albandonaus y golpiaus por Red, marchan a piet fendo autostop y casualment troban a escuela a on s'heban amagau els diners d'o primer robo, que ha estau tresladada enta un atro puesto y declarada molimento historico. Pero Lightfoot prencipia a pillar lo baixo como consecuencia d'o batequeyo padeixiu.

A cinta s'ambienta en a suya epoca actual (1974) en Montana; y las suyas escenas se filmoron en Augusta, Cascade, Choteau, Fort Benton, Great Falls, Helena, Hobson, Livingston, Ulm y atros puestos de Montana.

*Thunderbolt and Lightfoot* recibió una nominacion a lo Premio Oscar a lo Millor Actor Segundario en 1975 mientres a 47<sup>ena</sup> edición d'os Premios Oscar.

## Elenco

## Se veiga tamién
* Cine en 1974.
* Cintas de 1974.

## Referencias

## Vinclos externos
*  ''Thunderbolt and Lightfoot'' en Internet Movie Database.
*  ''Thunderbolt and Lightfoot'' en Rotten Tomatoes.